ግብፅ ሽብርተኞችን ለመከላከል በማህበራዊ ድረ-ገፆች ቁጥጥር ልታደርግ ነው፡፡
ግብፅ ህዝቧን ከሽብርተኞች አደጋ ለመከላከል በማህበራዊ ድረ-ገፆች አጠቃቀም ላይ ቁጥጥር ማድረግ ረቂቅ ህግ ልታጸድቅ መሆኗን አስታወቀች ፡፡ረቂቅ ህጉ በግብጽ በተደጋጋሚ የሚከሰተውን የሽብር ድርጊት ለመታደግ ያለመ ነው ተብሏል፡፡የግብፅ መንግስት ፌስ ቡክና ትዊተርን ጨምሮ ማህበራዊ ድረ-ገፆችን መጠቀም የሚፈልጉ ዜጎች ህጋዊ ምዝገባ ማድረግ አለባቸው ነው የተባለው  ፡፡ፌስቡክን ጨምሮ ማናቸውንም ማህበራዊ ድረ-ገፆች ለመጠቀም የተመዘገቡ ሰዎች ብቻ ከግብፅ መንግስት በሚሰጣቸው ብሔራዊ መለያ አድራሻ የግንኙነት መስመር እንደሚፈቀድላቸው ተመልክቷል  ፡፡ከዚህ ውጭ ግን ያልተመዘገቡ ሰዎች በማንኛውም መንገድ ማህበራዊ ድረ-ገፅ ሲጠቀሙ ከተገኙ እስራትና ከባድ ቅጣት ይጠብቃቸዋል ነው የተባለው፡፡ምንጭ- ሲ ኤን ኤን